На основу члана 11. став 3. Закона о улагањима („Службени гласник РС”, бр. 89/15 и 95/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

O ИЗМЕНИ И ДОПУНИ УРЕДБЕ О ОДРЕЂИВАЊУ КРИТЕРИЈУМА ЗА ДОДЕЛУ ПОДСТИЦАЈА РАДИ ПРИВЛАЧЕЊА ДИРЕКТНИХ УЛАГАЊА У ОБЛАСТИ ПРОИЗВОДЊЕ ПРЕХРАМБЕНИХ ПРОИЗВОДА

Члан 1.

У Уредби о одређивању критеријума за доделу подстицаја ради привлачења директних улагања у области производње прехрамбених производа („Службени гласник РС”, бр. 1/19 и 23/23), у члану 2. став 1. тачка 8) мења се и гласи:

„8) област производње прехрамбених производа, у смислу ове уредбе, обухвата производњу прехрамбених производа и пића на начин дефинисан у пропису којим се уређује класификација делатности;”.

Члан 2.

У Прилогу начин и поступак контроле улагања, који је одштампан уз Уредбу о одређивању критеријума за доделу подстицаја ради привлачења директних улагања у области производње прехрамбених производа („Службени гласник РС”, бр. 1/19 и 23/23) и чини њен саставни део, у Одељку 2. Документација на основу које се врши ревизија висине улагања, после става 1. додаје се став 2, који гласи:

„Послови компензације, као што је плаћање у роби или услугама без токова новца, не сматрају се, у смислу ове уредбе, прибављањем материјалних средстава из става 1. тачка в) овог прилога.”.

Досадашњи став 2. постаје став 3.

Члан 3.

Поступци за доделу средстава подстицаја ради привлачења директних улагања у области производње прехрамбених производа започети до дана ступања на снагу ове уредбе окончаће се у складу са Уредбом о одређивању критеријума за доделу подстицаја ради привлачења директних улагања у области производње прехрамбених производа („Службени гласник РС”, бр. 1/19 и 23/23).

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-4094/2023

У Београду, 11. маја 2023. године

В Л А Д А

ПРЕДСЕДНИК

Ана Брнабић, с.р.